text: Bien sambloit la feste roiaus. 
   Quatre haus dois i ot, si haus 
   Que cil qui à ces dois séoient 
   En pluseurs lieus veöir povoient 
   La noblece qui i estoit. 
   Done Ynabele se séoit 
   Delez le roi Melocandis 
   À I des dois que je devis, 
   Et delez le roi Baldigant. 
   Conme bonne dame et sachant, 
   Ot les autres roynes prises 
   Et les ot delez li assises. 
   La fenme au roi Bondapt le Gris 
   I sist, et la Garsianis, 
   Et la fenme au roi Agambart, 
   Qui ert dame de bonne part ; 
   Et la fenme le roi Sormant 
   I sist, qui moult ert avenant. 
  